cyanic-selkie/wikianc huggingface dataset:
Hurrikaani Stan
Vaikutukset
Jotkut arviot kuolleiden lukumäärästä ovat jopa 2000, mutta kaikkia kuolemia ei voi sauoraan yhdistää Staniin. Se yhdistyi laajempaan matalapainejärjestelmään, joka aiheutti samaan aikaan tulvia Meksikon itäosissa ja Keski-Amerikassa. Pahinta tuhoa Stan aiheutti Guatemalassa, jossa kuolleita saattoi olla yli tuhat. Avustusjärjestöt arvioivat että kaikkiaan Stanin mutavyöryt ja tulvat vaikuttivat lähes puolen miljoonan guatemalalaisen elämään. el Salvadorissa avun tarvetta lisäsi samassa kuussa tapahtunut tulivuorenpurkaus.
Tauplitz
Tauplitz oli kunta Liezenin piirissä Steiermarkissa Itävallassa. 1. tammikuuta 2015 se pakkoliitettiin Bad Mitterndorfin kuntaan.
Tauplitzissa asui 1 027 asukasta 1. tammikuuta 2011 tehdyn mittauksen mukaan. Sen pinta-ala on 53,9 km² ja väestötiheys 19 km². Viimeisimpänä kunnanjohtajana toimi Peter Schweiger.
Tauplitzissa sijaitseva Kulmin lentomäki on yksi maailman kuudesta lentomäestä. Se on isännöinyt lentomäen maailmanmestaruuskilpailut viidesti: vuosina 1975, 1986, 1996, 2006 ja 2016. Siellä on hypätty usein myös maailmancupin osakilpailuja.
Xtensa
Suoritin on muokattavissa eri käyttötarkoituksiin kuten järjestelmäpiireihin. Suoritinta voidaan käyttää mikrokontrollerin tavoin sekä SIMD DSP:nä.
Kemalismi
Kemalismi on aate, joka perustuu Mustafa Kemal Atatürkin kuuteen periaatteeseen. Kemalismin kuusi periaatetta, joita kutsutaan kuudeksi nuoleksi, ovat tasavaltalaisuus, populismi, sekularismi, reformismi, nationalismi ja valtiojohtoisuus. Nämä periaatteet koottiin varsinaiseksi ideologiaksi vasta Atatürkin kuoleman jälkeen. Atatürkin perustama, nykyään sosiaalidemokraattinen Tasavaltalainen kansanpuolue (CHP) sanoo jatkavansa kemalismin perinnettä. Kemalismin kuusi periaatetta kirjoitettiin CHP:n ohjelmaan vuosina 1931 ja 1935 ja Turkin perustuslakiin vuonna 1937.
Xtensa
AMD:n TrueAudio käyttää Xtensa suoritinta.
Kemalismi
Kemalismi korosti 1920-luvulla modernisaatiota ja sen tavoitteena oli luoda Turkista moderni ja sekularisoitu kansallisvaltio länsimaisen mallin mukaan. Kymmenessä vuodessa kemalistit toteuttivat suuren määrän uudistuksia, jotka muokkasivat turkkilaista yhteiskuntaa. Ripeän modernisaation saavuttamiseksi Turkkiin luotiin autoritäärinen hallintorakenne. Turkissa oli muodollinen demokratia parlamentteineen ja vaaleineen, mutta todellisuudessa valta keskitettiin CHP:lle ja sen johtajalle. Kemalismin mukaan äänestäjien tahto oli alisteinen valtion ylimmälle johdolle. Uudistusten vuoksi Kemal Atatürkia kunnioitetaan yhä Turkissa.
Xtensa
Cadence Design Systems on ostanut Tensilican vuonna 2013.
Mahanadi
Mahanadi on yksi Intian pisimmistä joista. Sen pituus on noin 890 kilometriä ja valuma-alue noin 140 000 neliökilometriä. Se saa alkunsa Chhattisgarhin osavaltiosta ja virtaa Odishan osavaltion läpi Bengalinlahteen. Jokisuistossa on laaja mangrovemetsäalue, ja se on Intian itärannikon tärkeimpiä riisinviljelyalueita. Joessa on useita vesivoimaloita, ja sen vettä käytetään kasteluun laajoilla alueilla.
Kemalismi
Suomessa professori Yrjö Ruudun suomalaissosialistisen puolueen puoluelehti julkaisi 1930-luvulla kemalismia ylistäneitä artikkeleita.
Xtensa
Suorituskyky
Xtensa V on eräissä testeissä ollut nopein suoritin.
Kemalismi
Atatürkilaisuus
Turkin presidentiksi nousi vuonna 1938 İsmet İnönü, jolle Kemal Atatürkin luoman käytännön mukaan kaikki valta siirtyi ja joka oli keskeinen henkilö siirryttäessä Atatürkin jälkeiseen aikaan. Hän vakiinnutti Atatürkin arvonimen "ikuinen johtaja" ja varmisti Turkin siirtymisen karismaattisen johtajan autoritäärisyydestä institutionalistiseen autoritäärisyyteen. Vuosina 1950-60 Turkin presidenttinä toiminut Celâl Bayar kriminalisoi Kemal Atatürkin muiston loukkaamisen ja joudutti Atatürkin mausoleumin rakennuttamista. Hän varmisti, että Atatürkista tuli loukkaamaton ja saavuttamaton symboli. Mausoleumi muistuttaa siitä, että kukaan ei voi vallata "ikuisen johtajan" paikkaa. Kemalismi muuttui 1950-luvulla atatürkilaisuudeksi ja siitä tuli Turkin valtion virallinen ideologia. Ne poliittiset liikkeet, jotka eivät allekirjoita atatürkilaisia ajatuksia, leimataan edelleen "kansan ja isänmaan vihollisiksi". Kemalismilla on ollut alusta lähtien läheinen suhde asevoimiin, ja Turkin armeijan katsotaan olevan atatürkilaisuuden ensisijainen suojelija.
Ministeri
Ministeri (lyhenne min. ) on valtion, alueen tai osavaltion hallituksen (Suomessa valtioneuvoston) jäsen. Sanana ministeri juontuu latinan apulaista (minister) tarkoittavasta sanasta. Eri poliittisissa järjestelmissä ministeri joko voi tai ei voi olla samanaikaisesti lakiasäätävän elimen jäsen. Eräissä maissa, kuten Yhdysvallat, ministeri-termiä ei käytetä vaan samassa asemassa oleva henkilö on secretary.
Kemalismi
Atatürkilaisuus
Vuonna 1945 Turkissa otettiin käyttöön monipuoluejärjestelmä. Kemalismi jakautui 1940-luvun lopulla oikeisto- ja vasemmistokemalismiin. Vasemmistokemalistinen Tasavaltalainen kansanpuolue ja oikeistokemalistinen Demokraattinen puolue kiistelivät 1950-luvulla pitkään vallanjaosta eli siitä, kenellä oli oikeus tehdä päätökset. Demokraattinen puolue korosti parlamentin merkitystä ja Tasavaltalainen kansanpuolue valtion korkeiden siviili- ja sotilasvirkamiesten merkitystä. Kiista päättyi vuoden 1960 sotilasvallankaappaukseen.
Ministeri
Ministeri Suomessa
Ministeri-nimitystä käytetään Suomessa istuvan hallituksen eli valtioneuvoston jäsenestä. Samassa ministeriössä voi toimia useita ministereitä. Heidät katsotaan silloin rinnasteisiksi. Kukin ministeri käsittelee toimialaansa kuuluvat kansainväliset ja EU-asiat sekä virkanimitys- ja henkilöstöasiat. Ministerit myös johtavat taloussuunnittelua ja muiden yhteisten asioiden valmistelua omalla toimialallansa.
Kemalismi
Uuskemalismi
Sosiaalidemokraattisen älymystön piirissä nousi 1990-luvulla suosioon uuskemalismiksi nimetty suuntaus, joka oli reaktio vuoden 1980 vallankaappauksen jälkeen nousseen uuden oikeiston johtoasemaa ja islamistiliikettä vastaan. Uuskemalistien mielestä oikeisto oli hylännyt kemalismin ja laimentanut aatetta, jolloin kemalismi oli etääntynyt valtiosta. Uuskemalistit pelkäsivät, että islamilainen šaria-lainsäädäntö saatettaisiin ottaa Turkissa uudelleen käyttöön, ja vaativat kemalismin uudelleen määrittelyä.
Ministeri
Ministeri Suomessa
Myös Ahvenanmaan maakunnan hallituksen jäseniä kutsutaan ministereiksi (minister).
Kemalismi
Uuskemalismi
Atatürkilaisuudella on myöhemmin perusteltu valtion toimia taantumuksellisia islamisteja ja separatistisia kurdeja vastaan sekä pyrkimystä yksilöiden vaatetuksen ja ulkonäön säätelyyn. Atatürkilaisen poliitikan päämääräksi on muodostunut status quon ja vallitsevien voimasuhteiden suojelu.
Ministeri
Ministerin nimittäminen ja erottaminen Suomessa
Pääministerin valinta alkaa eduskuntaryhmien välisellä neuvottelulla. Sen tuloksen perusteella presidentti puhemiestä kuultuaan antaa eduskunnalle tiedon pääministeriehdokkaasta. Eduskunta valitsee pääministerin ja presidentti nimittää hänet tehtävään. Muut ministerit presidentti nimittää pääministerin ehdotuksen mukaisesti. Presidentti myöntää pyynnöstä eron valtioneuvostolle tai ministerille. Jos koko valtioneuvosto tai ministeri ei nauti eduskunnan luottamusta, presidentti myöntää eron ilman pyyntöä.
Ministerien sidonnaisuudet
Perustuslaissa kielletään ministeriä hoitamasta julkista virkaa tai sellaista muuta tehtävää, joka voi haitata ministerin tehtävien hoitamista tai vaarantaa luottamusta hänen toimintaansa ministerinä. Ministerit velvoitetaan ilmoittamaan elinkeinotoimintansa, omistukset yrityksissä, muut merkittävät tulolähteet ja velat sekä sellaiset tehtävät ja sidonnaisuudet, joilla voi olla merkitystä arvioitaessa hänen toimintaansa ministerinä.
Ministeri Ruotsissa
Ruotsissa ministerien salkkujako on seuraava (suluissa ministeriö):
Axel Teichmann
Axel Teichmann (s. 14. heinäkuuta 1979 Ebersdorf, Itä-Saksa) on saksalainen entinen maastohiihtäjä.
Teichmann nousi hiihtomaailman tietoisuuteen, kun hän vuonna 1999 voitti juniorien maailmanmestaruuden 10 kilometrin perinteisen hiihtotavan kilpailussa sekä viestissä.
Aikuisten arvokisoissa Teichmann 2003 Val di Fiemmen MM-hiihdoissa voitti 15 kilometrin perinteisen hiihtotavan kilpailussa kultaa ja viestissä hopeaa. Kaksi vuotta myöhemmin Oberstdorfin MM-kisoissa hän saavutti hopeaa sekä viestistä että sprinttihiihdon parikilpailusta.
Kaudella 2004–2005 Teichmann voitti maastohiihdon maailmancupin kokonaiskilpailun. Hän on voittanut urallaan kahdeksan maailmancupin osakilpailua (tilanne 25.2.2009).
Teichmann jättäytyi pois 2006 Torinon olympialaisista. Sapporon MM-kisoissa 2007 Teichmann voitti 30 kilometrin yhdistelmäkilpailun puolen sekunnin erolla ennen maanmiestään Tobias Angereria. Liberecin MM-kilpailuissa 2009 hän sai hopeaa parisprintistä ja viestistä. Vancouverin olympialaisissa 2010 Teichmann oli hopealla 50 kilometrin perinteisen hiihtotavan yhteislähtökilpailussa ja vapaan hiihtotavan parisprintissä Tim Tscharnken kanssa. Oslon MM-kilpailuissa 2011 hän sai pronssia viestissä.
Risto Havunen
Risto Sakari Havunen (s. 1965) on suomalainen johtamistaidon valmentaja, psykoterapeutti ja tietokirjailija. Hän erikoistunut haastavien johtamistilanteiden ratkaisuun organisaatio-, työyhteisö- ja yksilötasoilla. Havunen on työskennellyt ihmisten johtamiseen liittyvien ongelmien ratkaisun apuna vuodesta 1996 ja yrittäjänä vuodesta 1998 perustamassaan Hippocampus Networksissä. Lisäksi hän pitää erityisesti johdon jaksamisen tueksi psykoterapiavastaanottoa Terveystalossa (Helsinki ja Tampere). Koulutukseltaan Havunen on Sosiaalipsykologi YTM, Executive MBA, Psykoterapeutti (erityistaso), Ratkaisukeskeinen valmentaja/coach ja Työnohjaaja (STOry).
Karttula
Karttula on entinen Suomen kunta, joka sijaitsee Pohjois-Savon maakunnan lounaisosassa. Kunnassa asui 0 ihmistä, ja sen pinta-ala oli 0 km2, josta 0 km2 oli vesistöjä. Väestötiheys oli 0 asukasta/km2. Karttulan naapurikunnat olivat Kuopio, Maaninka, Suonenjoki ja Tervo. thumb|250px|[[Karttulan kirkko ja hautausmaan sankarihautoja.]] Karttulan taajama-asutus on osin nauhamainen, sillä Kuopioon johtavan seututien 551 varrella on kolme taajamaa: Pihkainmäki, Syvänniemi ja kirkonkylä. Matkaa Kuopion keskustasta Pihkainmäkeen on 22, Syvänniemelle 32 ja kirkonkylään 45 kilometriä. Viime vuosina Karttulaan on muuttanut paljon lapsiperheitä varsinkin Kuopiosta, ja siksi väestön ikärakenne on suhteellisen nuori.
Karttulassa järjestettiin Herättäjäjuhlat vuonna 1902.
1980-luvulla jokaiselle Savon silloiselle kunnalle äänestettiin omat nimikkoruoat. Karttulan perinneruoaksi valittiin mykysoppa, muunnelma yläsavolaisesta mykyrokasta Muita pitäjäruokia ovat mustikkahuttu ja mahla.
Kuntaliitos
Karttula liittyi Kuopioon vuoden 2011 alussa. Kuntaliitoksen jälkeen laajentuneen kaupungin nimi on Kuopion kaupunki ja vaakunana toimii Kuopion kaupungin vaakuna. Karttulan kirkonkylän taajamasta muodostettiin Kuopion 43. kaupunginosa (Karttula) muun Karttulan jäädessä kaupunginosajaottelun ulkopuolelle.
Kylät
Airaksela, Haapamäki, Hakulila, Hautolahti, Humalaniemi, Joutsensalmi, Juurikkaniemi, Karttula (kirkonkylä), Keihästaival, Kemppaanmäki, Koivujärvi, Koivulahti, Koskenkylä, Kuivaniemi, Kuttaniemi, Käpysalo, Lietemäki, Lyytikkälä, Nuutila, Pihkainmäki, Punnonmäki, Riitlampi, Riuttala, Salinmaa, Sammankontaus, Soinlahti, Syvänniemi, Vaarunjärvi, Valkeistaival, Viitataival, Virmaanpää ja Kuttakoski. Toisen lähteen mukaan Karttulan kyliä ovat kirkonkylän ohella Airaksela, Etelä-Karttula, Itä-Karttula, Luvemäki, Pihkainmäki, Riuttala ja Syvänniemi.
Palo- ja pelastuspalvelut
Karttulan paloasemalla Kissakuusentiellä sijaitsevat yksiköt RPS131 sammutusauto, RPS133 säiliöauto, RPS137 miehistö- ja kalustoauto, RPS1372 ensivasteauto. Karttulan Airakselassa oli Karttulan toinen paloasema, jossa sijaitsi RPS211 sammutusauto.
Nähtävyydet ja virkistysalueet
Riuttalan kylässä on Riuttalan talonpoikaismuseo, joka on entinen maatila. Paikalla asuttiin monta sataa vuotta viime vuosisadan lopulle asti.
Luontoretkeilijät voivat retkeillä Autuaankankaan ja Autuaanlammen suunnalla, missä on Lintuniemen polku.
Kaksoslammit (Juupajoki)
Kaksoslammit, jotka toisinaan erotellaan lisämääreillä läntinen ja itäinen , ovat Pirkanmaalla Juupajoella Hulippaan lähellä sijaitsevat lammet.
Maantietoa
Isosuolla sijaitsee neljä lampea, joista Kaksoislammet ovat suon itäpuolella. Läntinen lampi on suurempi: sen pinta-ala on 1,2 hehtaaria, pituus 200 metriä ja leveys 100 metriä. Lammilla ei ole kartan mukaan saaria ja ne ovat autioita. Sen rantaviivan pituus on 500 metriä. Itäinen Kaksoislampi sijaitsee koillispuolella alle 100 metrin etäisyydellä. Sen halkaisija on noin 90 metriä. Lammille pääsee Isosuon rantoja seuraavia metsäautoteitä pitkin.
Vesistösuhteet
Lammet sijaitsevat Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) ne kuuluvat. Lampien vedenpinnan korkeus on 143,0 metriä mpy. Lammet ovat tiheään ojitetulla suolla, josta muutama oja on johdettu lampeen. Isosuon ojat viettävät kohti kaakkoa, josta suon kuivatusvedet on johdettu Hauinvetämään.
Historiaa
Vuoden 1957 peruskartassa Isosuon karttanimenä oli ”Huhtilansuo” läheisen maatilan mukaan ja lampien nimi kirjoitettiin muodossa ”Kaksoislammit”. Suo oli luonnontilassa eikä suo-ojia ollut kaivettu. Vaikka niitä kaivettiin vuoden 1964 kartan mukaan eräillä metsäpalstoilla Isosuon ympäristössä, ei niitä silloin ollut tehty vielä Isosuolla. Isosuolle oli kaivettu ensin harva ojaverkosto vuoden 1979 kartassa ja varaukset nykyisen kaltaiselle tiheämmälle ojaverkostolle vuoden 1988 kartassa.
Kilpilammi (Juupajoki)
Kilpilammi on Pirkanmaalla Juupajoella Hulippaan lähellä sijaitseva lampi.
Maantietoa
Lammen pinta-ala on 1,4 hehtaaria ja se on 150 metriä pitkä ja 150 metriä leveä. Se sijaitsee Isosuon länsilaidalla Nälkäkankaan alla. Lammella ei ole kartan mukaan saaria ja se on autio. Sen rantaviivan pituus on 450 metriä ja sen rannat ovat ojitettua suota. Lammen itäpuolelta sen ohittaa korkeajännitelinja ja Nälkäkankaan päältä kulkee kantatie 58.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Lammen vedenpinnan korkeus on 143,1 metriä mpy. Isosuo on ojitettu ja yksi suo-oja on johdettu lampeen. Se toimii samalla lammen laskuojana, joka virtaa ilmeisesti Lylysuon suuntaan.
Stintino
Stintino on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 623 asukasta (vuonna 2016) ja sen pinta-ala on 59,04 neliökilometriä. Se sijaitsee 9 metrin korkeudella merenpinnan yläpuolella.
The Lounge Lizards
The Lounge Lizards oli saksofonisti John Lurien ja hänen veljensä pianisti Evan Lurien vuonna 1978 perustama eklektinen etupäässä jazz-musiikkia esittävä yhtye. Yhtye tunnetaan John Lurien jazzia ja muita tyylejä yhdistelevistä sävellyksistä ja live-esityksistään, joiden kautta yhtyeelle kehittyi kulttimaine. The Lounge Lizards oli aktiivinen vuoteen 1998 saakka, Lurien veljesten ollessa kokoonpanon ainoat vakituiset jäsenet. Muina jäseninä toimi lukuisia tunnettuja New Yorkin musiikkiympyröistä tunnettuja muusikoita, esimerkiksi kitaristi Marc Ribot, paremmin Medeski Martin and Wood triosta tunnettu perkussionisti Billy Martin, vetopasunisti Curtis Fowlkes, vibrafonisti Bryan Carrott, trumpetisti Steve Bernstein, rumpali Calvin Weston ja saksofonisti Michael Blake. Myös kitaristi ja laulaja-lauluntekijä Arto Lindsay ja perkussionisti Anton Fier ovat vaikuttaneet yhtyeessä sen alkuaikoina.
Yhyeen nimi juontaa juurensa slangi-ilmaisusta: "lounge lizard" tarkoittaa tyypillisesti hyvin pukeutunutta miestä, joka pyörii seurapiireissä pyrkimyksenään vietellä varakkaita naisia mielistelyllä ja pettävällä charmilla.
Historia
Yhtyeen ensimmäinen kokoonpano koostui Lurien veljeksistä, kitaristi Lindsaystä, basisti Steve Piccolosta ja perkussionist Anton Fieristä. He äänittivät Lounge Lizards-nimisen albumin vuonna 1981 EG-levy-yhtiön toimiessa julkaisijana. Albumilla on kaksi Thelonious Monk cover-versiota, mutta tyylillisesti levy oli lähempänä Ornette Colemanin free jazzia ja Sun Ran musiikkia.
80-luvulla yhtyeen kokoonpano uudistui. Kitaristiksi tuli Marc Ribot, basistiksi Erik Sanko, ja kokoonpanoon otettiin toiseksi saksofonistiksi Roy Nathason ja tämän lisäksi vetopasuuna, jota soitti Curtis Fowlkes. Perkussionisteina toimivat Dougie Browne ja E. J. Rodriguez. Kokoonpano levytti useampia albumeja, joilla yhtyeen tyyli kehittyi ja pääosaan tulivat Lurien sofistikoituneet monitasoiset sävellykset.
Vuonna 1998 yhtye julkaisi levyn The Queen of All Ears John Lurien omalla "Strange and Beautiful Music"-levy-yhtiöllä. Kokoonpanossa olivat nyt jo aikaisemmin yhtyeeseen liittyneet Steven Bernstein, Michael Blake, Oren Bloedow, David Tronzo, Calvin Weston, ja Billy Martin. "Lizardien musiikki ei ole jazzia", kirjoitti Fred Bouchard Jazz Times -lehdessä, "mutta se on älykästä ja rytmisesti ja harmonisesti kiinnostavaa (se ei ole myöskään rockia, toisin sanoen), ja [...] siinä on viatonta suoruutta, joka ylittää tyylillset ennakkoluulot."
Sittemmin The Lounge Lizards ei ole ollut kovin aktiivinen, monilahjakkaan John Lurien, joka on aikaisemmin toiminut muun muassa näyttelijänä Jim Jarmuschin filmeissä, keskittyessä maalaamiseen, ja Evanin vaikuttaessa muiden projektiensa parissa.
Suomen Varustamot
Suomen Varustamot ry on vuodesta 2008 alkaen toiminut valtakunnallinen työmarkkina- ja elinkeinopoliittinen edunvalvontajärjestö niille varustamoille, joilla on Suomen lipun alla olevia rahtilaivoja. Rahtialusyhdistyksen kotipaikka on Helsinki ja sen toimitusjohtajana toimii Tiina Tuurnala. Nykyisin yhdistyksessä on jäsenenä 25 ulkomaanliikennettä harjoittavaa varustamoa.
Historia
Yhdistys rekisteröitiin 15. joulukuuta 1986 Ulkomaanliikenteen Pientonnistoyhdistys -nimellä. 14. tammikuuta 1987 pidettiin kokous, jossa yhdistykselle perustettiin hallitus ja Hans Langh valittiin puheenjohtajaksi. Alussa yhdistyksessä oli 16 laivaa jäsenenä, vuoden 1993 alussa 29. Yhdistys perustettiin, koska pientonnistovarustajat olivat havainneet edessä olevan tuhon ellei mitään toimenpiteitä tehtäisi. Perustamalla oman yhdistyksen, varustajat pyrkivät turvaamaan varustamoiden eloonjäännin ja alan kilpailukyvyn.
Ulkomaanliikenteen Pientonnistoyhdistys vaihtoi 22. maaliskuuta 2000 nimekseen Rahtialusyhdistys. Syy nimenmuutokseen oli yhdistykseen kuuluvien suurien laivojen määrän kasvu.
Vuonna 2008 Suomen Varustamoyhdistys, Rahtialusyhdistys ja Ålands Redarförening yhdistyivät nimellä Suomen Varustamot ry.
Yhdistyksen jäsenvarustamot ja laivat
thumb|265px|right|[[M/S Auto Baltic, M/S Auto Bank tai M/S Auto Bay]] thumb|right|265px|[[M/S KCL Ballerina]]
...For the Kids
...For the Kids on rap rock -yhtye Gym Class Heroesin esikoisalbumi, joka julkaistiin joulukuussa 2001.
Karl-Marx-Allee
thumb|250px|Karl-Marx-Allee Berliinissä. Etualalla [[Strausberger Platz, taustalla Frankfurter Tor kaksoistorneineen.]] Karl-Marx-Allee on katu Berliinissä, Saksan pääkaupungissa, Mitten ja Friedrichshainin kaupunginosissa. Katu on nimetty filosofi Karl Marxin mukaan, ja sitä reunustaa huomattava rivistö sosialistista klassismia edustavia rakennuksia. Karl-Marx-Allee alkaa Alexanderplatzilta ja jatkuu Strausberger Platzin kautta Frankfurter Torille, jossa se muuttuu Frankfurter Alleeksi. Katu on osa Bundesstraße 1:stä ja Bundesstraße 5:tä ja sen alla kulkee Berliinin metron linja U5.
Kadun alkuperäinen nimi oli Große Frankfurter Straße ja se oli Berliinistä Frankfurt an der Oderiin johtaneen päätien alku. Alexanderplatzilta itään lähtenyt katu kulki läpi Friedrichshainin työläiskaupunginosan, ja sitä reunustivat ennen toista maailmansotaa tiheästi rakennetut vuokrakasarmit. Kadun alkuperäinen rakennuskanta tuhoutui kuitenkin maan tasalle toisen maailmansodan pommituksissa. Berliinin jaossa Große Frankfurter Straße jäi Itä-Berliinin puolelle, ja 21. joulukuuta vuonna 1949 DDR:n sosialistinen hallinto antoi sille uuden nimen Stalinallee Josif Stalinin 70-vuotispäivän kunniaksi. Itä-Berliinin jälleenrakennusohjelmassa Stalinallee valittiin arvokkaimmaksi kohteeksi ja siitä ryhdyttiin rakentamaan uuden sosialistisen Itä-Saksan paraatikatua.
Stalinalleen ensimmäinen vaihe Strausberger Platzilta Frankfurter Torille rakennettiin 1950-luvun aikana. Sen suunnittelusta vastasivat arkkitehdit Hermann Henselmann, Egon Hartmann, Hans Hopp, Richard Paulick, Karl Souradny ja Kurt Leucht. Tätä katuosuutta reunustavat rakennukset edustavat sosialistista klassismia, tyyliä joka oli noussut kukoistukseen Stalinin Neuvostoliitossa. Kadun varteen nousseet valtavat kerrostalot varattiin asunnoiksi ansioituneille työläisille ja vallankumouksellisen älymystön jäsenille. Kadun monumentaalisena päätepisteenä ovat Frankfurter Torin kaksi kupolitornia, jotka ovat jäljitelmiä Karl von Gontardin 1700-luvulla suunnittelemista Gendarmenmarktin kirkontorneista. Stalinallee oli 1950-luvulla Itä-Saksan merkittävin rakennusprojekti ja siihen uhrattiin valtavasti aikaa ja voimavaroja. 16. kesäkuuta 1953 Stalinalleen rakennustyömaalla kuitenkin puhkesi lakko, joka laajeni kuuluisaksi Itä-Saksan kansannousuksi ja jonka hallitus joutui kukistamaan asevoimin ja Neuvostoliiton tuella.
Vuonna 1956 Neuvostoliiton johtaja Nikita Hruštšov tuomitsi Stalinin ja tämän terrorin, mistä alkoi destalinisaation kausi Itä-Euroopassa. Stalinallee sai 13. marraskuuta 1961 uuden nimen Karl-Marx-Allee kommunismin isän Karl Marxin mukaan. Kadun varrelta myös poistettiin Stalinin patsas. 1960-luvun aikana rakennettiin Karl-Marx-Alleen toinen puolisko Alexanderplatzilta Strausberger Platzille. Tällä välin arkkitehtuurissa oli kuitenkin tapahtunut muutos: DDR:ssä oli luovuttu 1950-luvun sosialistisesta klassismista ja siirrytty voimallisesti elementtirakentamiseen. Karl-Marx-Alleen alkupäätä reunustavatkin modernistiset elementtitalot.
Dave Brailsford
David John Brailsford (s. 29. helmikuuta 1964 Derbyshire) on isobritannialainen pyöräilyvalmentaja. Hän on pyörätalli Ineos Grenadiersin (entinen Team Sky) tallipäällikkö. Brailsford työskenteli Ison-Britannian pyöräilyliitossa kehittämässä maansa kilpapyöräilyä vuosina 1997–2014.
Brailsfordin valmennuskaudella Team Sky:ssa Iso-Britannia sai ensimmäisen Ranskan ympäriajon voittajan, kun Bradley Wiggins voitti vuoden 2012 Ranskan ympäriajon. Brailsfordin johtaman Team Skyn pyöräilijöistä Ranskan ympäriajon voittivat lisäksi Chris Froome vuosina 2013, 2015, 2016 ja 2017; sekä Geraint Thomas vuonna 2018. Vuonna 2019 Team Skysta tuli sponsorimuutosten myötä Team Ineos, ja samana vuonna tallin kolumbialainen ajaja Egan Bernal voitti vuoden 2019 Ranskan ympäriajon.
Brailsford tunnetaan "marginaalisten hyötyjen" valmennusfilosofiastaan, jossa oli ajatuksena, että pieniä yksityiskohtia ja heikkouksia parantamalla voidaan saavuttaa kokonaistuloksessa näkyviä etuja; tämä näkyi esimerkiksi hänen tallinsa pyöräilijöiden lisääntyneessä tehonmittauksessa sekä parantuneessa käsihygieniassa jolla pyrittiin välttämään sairastapaukset.
Masi
thumb|right|250px|Masin 50-vuotisjuhlakirjan kansi (2000). Masi on Mort Walkerin luoma strippisarjakuva, joka käsittelee sotilaselämää. Sarjan päähenkilö Masi on ikäviä tehtäviä välttelevä laiska sotamies.
Historiaa
Masin sanomalehtistrippi ilmestyi ensimmäisen kerran 4. syyskuuta 1950.
Vuosien aikana Mort Walkeria ovat avustaneet Masin piirtämisessä mm. Jerry Dumas, Bob Gustafson, Frank Johnson sekä hänen poikansa Brian ja Greg Walker, joista jälkimmäinen on nykyisin Masin virallinen piirtäjä.
Sarjakuvan ympäristönä oli aluksi yhdysvaltalainen college nimeltään Rockview ja Masi oli opiskelija. Pian hän kuitenkin värväytyi armeijaan (Korean sodan aikana) ja sarjan aiheeksi muuttui armeijaelämä Jermulan (engl. Camp Swampy) varuskunnassa. Masi tosin jäi ikuisesti varuskunta-alueelle, sillä hän ei koskaan saanut komennusta sotaan.
Masi on luonteeltaan patalaiska velttoilija, jonka takia hän joutuu usein vaikeuksiin. Varsinkin sarjan alkuaikoina college-elämän aikana hän harrasti paljon jekkuja ja velmuilua opistokavereidensa kanssa kuten myös armeijassa. Masi on kuitenkin pohjimmiltaan hyväntahtoinen. Hänen silmiään ei näytetä koskaan, sillä niiden edessä hänellä on aina lakki tai sotilaskypärä.
Suomessa muun muassa Helsingin Sanomat julkaisi Masia päivittäin vuosina 1956–2015. Masilla on Suomessa ollut myös useaan otteeseen nimikkolehti. Viikkosanomat julkaisi sitä vuosina 1958–1966 ja Semic vuosina 1972–1985 ja 1996–1998. Lehden lisäksi on jatkuvasti julkaistu useita erilaisia Masi-albumeita ja -pokkareita. Mort Walker vieraili Suomessa vuonna 2000. Silloin ilmestyi myös kovakantinen Masin 50-vuotisjuhlakirja.
Walker kuoli tammikuussa 2018. Hänen poikansa Brian ja Greg Walker ovat ilmoittaneet jatkavansa sarjaa. He ovat olleet mukana sen tekemisessä jo 1970-luvulta alkaen.
Masista on tehty myös animaatiosovituksia. Niitä on julkaistu suomeksi puhutuilla VHS-kaseteilla, joiden dubbauksista vastasivat Golden Voice Oy ja PVP Voice Oy.
Elli Hallikainen
Elli Tarja Hannele Hallikainen (ent. Hallikainen-Ranta, s. 24. helmikuuta 1960 Tervola) on suomalainen kestävyysjuoksija. Hän edustaa Lohijärven Kuohua ja hänen valmentajinaan toimivat Kari Sinkkonen ja Klaus Peurla.
Oiva Laaksonen (jalkapalloilija)
Oiva Laaksonen (s. 19. syyskuuta 2003 ) on suomalainen jalkapalloilija, joka edustaa Veikkausliigassa pelaavaa FC Hakaa.
Elli Hallikainen
Hallikainen saavutti aikuisten SM-kilpailuista kultaa maratonilla vuonna 1981. Ennätyksekseen hän on juossut maratonilla ajan 2.49.54 (1981) ja puolimaratonilla ajan 1.22.57 (2003).
Nicole Péllissard
Nicole Jeanne Marcelle Péllissard-Darrigrand (5. heinäkuuta 1931 Casablanca, Ranskan Marokko – 19. toukokuuta 2021 Arcangues) oli ranskalainen uimahyppääjä ja Euroopan mestari.
Lansing
Lansing on Yhdysvaltojen Michiganin osavaltion pääkaupunki. Pääkaupunki siirrettiin tuolloin vain harvaan asuttuun Lansingiin vuonna 1847. Sittemmin kaupunki kasvoi teollisuuden ja esimerkiksi autojenvalmistuksen siivittämänä. Lansingin asukasluku oli vuoden 2010 väestönlaskennan mukaan 116 986 ja suuremman metropolialueen 464 036.
Maantiede
Lansing sijaitsee Grand River- ja Red Cedar-jokien yhtymäkohdassa Inghamin piirikunnassa noin 140 kilometriä Detroitin kaupungista luoteeseen. Ilmasto alueella vaihtelee mantereisen ja puolimerellisen välillä. Merelliseen ilmastoon vaikuttavan läheisiltä Suurilta järviltä ajoittain puhaltavat navakat tuulet. Alueella esiintyy ajoittain myrskyjä ja joskus myös tornadoja. Lansingin alueen jokien tulvat aiheuttavat suuria vahinkoja keskimäärin kerran kymmenessä vuodessa.
Historia
thumb|vasen|[[Michigan State Capitol.]] Nykyinen Lansingin alue oli pitkään käytännössä koskematonta erämaata. Alueen ensimmäiset eurooppalaistaustaiset siirtolaiset saapuivat New Yorkin alueelta Lansing-nimisestä kylästä, jonka mukaan uusi kunta Michiganissa nimettiin. 1830-luvulla James Seymour osti maat Lansingista. Michiganin vuoden 1835 perustuslain mukaan osavaltion olisi siirrettävä pääkaupunkinsa väliaikaisesta pääkaupunki Detroitista vuoteen 1847 mennessä. Vuoden 1812 sodan kokemusten perusteella Detroitia pidettiin liian alttiina ulkoisille uhille pääkaupungin pitämiseksi siellä. Seymour ehdotti uuden pääkaupungin paikaksi Lansingia, jossa tuolloin sijaitsi vain yksi hirsitalo ja saha. Pääkaupunki siirrettiin Lansingiin vuonna 1847, joskin paikka tunnettiin vuoteen 1849 saakka nimellä Village of Michigan. Edellä mainittuna vuonna Lansingin asukasluku oli 1 500.
Lansing kasvoi aluksi varsin hitaasi hankalien kulkuyhteyksien takia. Lisäksi monet uskoivat, että pääkaupunki saatettaisiin tulevaisuudessa siirtää vielä uudestaan. Kaupungin kehitystä nopeutti kuitenkin lopulta rautatieyhteyden saapuminen. Nykyinen Michigan State Capitol rakennettiin Lansingiin vuosina 1872–1878. Vuosisadan lopulla Lansinissa vaikutti amerikkalaisen autoteollisuuden pioneeri Ransom E. Olds ja hänen vuonna 1897 perustamansa Olds Motor Vehicle Company. Yhtiö toimi osana General Motorsia aina vuoteen 2004 saakka. Vuonna 1855 oli perustettu puolestaan Michigan Agricultural College, joka oli nykyisen Michiganin osavaltionyliopiston edeltäjä. Yliopisto kuuluu nykyisin naapurikaupunki East Lansingiin.
Talous
thumb|Michiganin korkeimman oikeuden rakennus. Lansingin huomattavin työnantajataho on sen pääkaupunkiaseman takia osavaltio. Muita huomattavia talouden aloja Lansinissa ovat palvelut, teollisuus, tukku- ja vähittäiskauppa, sekä koulutus. Teollisuuden puolesta Lansing on osa Yhdysvaltojen keskilännen teollisuusvyöhykettä. Kaupunki on edelleen merkittävä autoteollisuuden keskus ja teollisuuden muihin tuotteisiin kuuluvat esimerkiksi tekstiilit, metallit ja lasi. Kaupungissa on myös useiden vakuutusyhtiöiden alue- ja pääkonttorit.
Kotitalouksien keskimääräiset vuosittaiset ansiot Lansingissa aikavälillä 2013–2017 olivat 60 470 Yhdysvaltain dollaria ja henkilöä kohden 31 637 dollaria. 10,1 % väestöstä eli köyhyysrajan alapuolella.
Väestö
Lansingin asukasluku oli vuoden 2010 väestönlaskennan mukaan 114 297 ja vuoden 2017 arvion mukaan 116 986. Suuremman metropolialueen asukasluku oli vuonna 2010 464 036. Kaupungin asukkaista 61,3 % oli taustaltaan valkoisia (latinot pois lukien 55,1 %), 22 % afroamerikkalaisia, 0,5 % intiaaneja, 12,2 % latinoja mistä tahansa rodusta ja 3,7 % aasialaisia. 12,7 % kaupungin asukkaista puhui kotonaan jotakin muuta kieltä kuin englantia ja 8,5 % kaupungin asukkaista oli syntynyt ulkomailla.
Tadasuni
Tadasuni on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 152 asukasta (vuonna 2016) ja sen pinta-ala on 5,09 neliökilometriä. Se sijaitsee 180 metrin korkeudella merenpinnan yläpuolella.
Luettelo Montenegron hallitsijoista
Tämä on luettelo Montenegron hallitsijoista. Vuosina 1696–1918 vallassa oli Petrović-Njegošin hallitsijasuku.
Rotuaari
thumb|Rotuaaria. thumb|Rotuaarin pallo on Rotuaarin huomattavin maamerkki. pienoiskuva|Kävelykadun jouluvalaistus. Rotuaari on Oulun ydinkeskustan kävelykatu. Kirkkokadun osa välillä Saaristonkatu–Pakkahuoneenkatu muutettiin kävelykaduksi kesällä 1987. Kadun nimestä järjestetyn nimikilpailun voitti Matti Kessin nimiehdotus Rotuaari. Rotuaari on vanha oululainen murresana ranskan kielen jalkakäytävää (trottoir) tarkoittavasta sanasta. Kävelykatuideaa oli kokeiltu Kirkkokadulla aiemminkin, syksyllä 1967, jolloin kadun nimenä oli Viisristi, mutta kauppiaiden vastustuksen vuoksi kokeilua ei tuolloin jatkettu.
Rotuaarin pallo on Seppo Valjuksen suunnittelema keskusaukion kaivohuoneveistos.
Aiemmin Rotuaari tunnettiin useilla eri nimillä. Nimitys Lihatiski katosi, kun tästä alun perin Saaristonkadun ja Pakkahuoneenkadun välillä kulkevasta Kirkkokadun osasta lanseerattiin kävelykatu.
Lisa Simpson
Lisa on Simpsonin perheen keskimmäinen lapsi, Homer ja Marge Simpsonin vanhempi tytär sekä Bartin ja Maggien sisko. Lisa on kahdeksanvuotias, mutta hän on ikäistään henkisesti kypsempi ja sarjan älykkäimpiä hahmoja. Toisin kuin veljensä, hän menestyy hyvin koulussa ja on monin tavoin lahjakas. Lisan suurin intohimo on jazzmusiikki ja hän soittaa saksofonia. Älykkömäisellä Lisalla on vähän ystäviä ja hän kärsii usein ulkopuolisuuden tunteesta varsinkin omassa perheessään. Erityisesti Bart ja Homer eivät yleensä arvosta Lisan mielipiteitä. Vahvan oikeudentuntonsa vuoksi Lisa on usein perheensä tiukin moralisti ja innokkain aktivisti. Bart ja Lisa ovat toistensa vihollisia, mutta he ovat silti lähekkäitä toisilleen.
Lisan mielipiteiden katsotaan usein edustavan varsinkin amerikkalaisessa katsannossa liberaaleja tai vasemmistolaisia kantoja, mikä piirre on korostunut sarjan myöhemmillä tuotantokausilla. Hänet on kuvattu esimerkiksi feminismin ja luonnonsuojelun kannattajana.
Lisa on yksi Simpsonien alkuperäisistä hahmoista ja oli mukana jo ensimmäisessä Tracey Ullman Show’n lyhytfilmissä ”Good Night” vuonna 1987. Simpsonien luoja Matt Groening nimesi hahmon siskonsa Lisa Groeningin mukaan. Lisan toinen etunimi viittaa Elviksen tyttäreen Lisa Marie Presleyyn. Kaikista Simpsonien hahmoista Lisalla on ollut sarjan aikana neljänneksi eniten dialogia, mutta vähemmän kuin muilla perheen jäsenillä Maggieta lukuun ottamatta.
Ulkonäkö
Lisalla on tähden sakaroita muistuttavat piikikkäät hiukset, samanlaiset kuin Maggiella. Maggien ja Bartin tavoin Lisalla ei ole hiusrajaa, vaan hiukset näyttävät olevan osa päätä. Lisa pukeutuu aina samaan oranssiin mekkoon ja pitää kaulassaan valkoista helminauhaa.
Yleistä hahmosta
thumb|Lisan ääninäyttelijä Yeardley Smith vuonna 2012. Lisa käy Springfieldin ala-astetta, jossa hän on Elizabeth Hooverin opettamalla toisella luokalla. Toisin kuin isoveljensä Bart, Lisa menestyy koulussa ja nauttii opiskelusta ja lukemisesta. Hän on selkeästi Simpsonien perheen älykkäin ja kokee usein muun perheen sivistymättömyyden masentavana tai kiusallisena, vaikka rakastaakin heitä. Luokanopettajaansa neiti Hooveriin ja musiikinopettaja Dewey Largoon Lisa on pettynyt, koska heillä ei ole minkäänlaista intohimoa työhönsä. Lisa soittaa harrastuksenaan baritonisaksofonia ja haaveilee jazzmuusikon urasta. Hän soittaa myös koulun orkesterissa, jonka taso ja ohjelmisto eivät tosin lainkaan vastaa hänen toiveitaan. Lisan idoli on taiteelleen terveytensä kustannuksella omistautunut jazzsaksofonisti Veri-ien Murphy, joka kuoli 6. tuotantokauden jaksossa ”Taivaalliset jamit”. Murphyn kuva on kehystettynä Lisan huoneen seinällä. Lisa odottaa innokkaasti pääsevänsä vanhempana johonkin huippuyliopistoon.
Lisa on ollut kasvissyöjä alkaen 7. kauden jaksosta ”Lempilammas” ja uskonnolliselta vakaumukseltaan buddhalainen alkaen 13. kauden jaksosta ”Pikku Buddha”. Hänestä on lisäksi tullut skeptikko, joka ei usko yliluonnolliseen. Lisa kannattaa feminismiä ja luonnonsuojelua ja on yhteydessä eläinaktivisteihin. Hän myös puolustaa intohimoisesti kansalaisoikeuksia ja erilaisten vähemmistöjen asiaa. Lisa yrittää usein turhaan valistaa itsekkyyteen ja lyhytnäköisyyteen taipuvaisia Springfieldin asukkaita, mutta kaupunkilaiset pitävät häntä helposti liian saarnaavana tai vaikeatajuisena. Karun todellisuuden kohtaaminen on joskus horjuttanut Lisan idealismia, esimerkiksi 3. kauden jaksossa ”Totuus ja oikeus” hän oli menettää uskonsa demokraattiseen järjestelmään nähtyään todisteita kongressiedustajien korruptiosta.
Vaikka Lisa tuntuu usein olevan älyltään aikuisen tasolla, hän on kiinnostunut myös tavanomaisemmista pikkutyttöjen puuhista. Hänen pitkäaikainen toiveensa on saada oma poni ja hän pitää myös yksisarvisista. Hänen lempilelunsa on Malibu Stacy -nukke (parodia Barbie-lelusta). Lisa nauttii väkivaltaisista Tikku ja Takku -piirretyistä ja katselee niitä usein yhdessä Bartin kanssa, mutta toisaalta hänen huoneensa seinällä on myös pienille lapsille suunnatun Iloiset pikku tontut -piirrossarjan juliste. Lisa pitää myös Angelica Button -nimisestä nuorten fantasiakirjasarjasta. Lisa on muutamia kertoja kapinoinut ja käyttäytynyt ongelmanuoren tavoin. Kuultuaan, ettei hänestä voisi tulla menestyvää muusikkoa 3. kauden jaksossa ”Kaksi uraa” hän heittäytyi retkuksi koulussa ja varasti opettajien vastauskirjat. Lisalla on ollut syömishäiriö ainakin 16. kauden jaksossa ”Vihollinen vuoteessani”.
Lisassa on havaittavissa lievää narsismia ja omahyväisyyttä sekä toisinaan tekopyhyyttä. Saadessaan joskus kokeesta huonon arvosanan hän näkee vian mieluummin opettajassa kuin itsessään. Hän on myös kilpailuhenkinen eikä siedä sitä, jos joku toinen lapsi menestyy koulussa tai saksofonin soitossa paremmin kuin hän. Lisan pahimmat kilpailijat koulussa ovat älykkö Martin Prince ja Lisan luokkatoveri Allison Taylor, joka esiteltiin 6. kauden jaksossa ”Lisan kilpailija”. Veljensä Bartin kanssa Lisalla on jatkuvaa kinaa ja kilpailua, joskin suoranaista kiusaamista harjoittaa lähinnä Bart. Pohjimmiltaan he ovat läheisiä.
Ystäviä Lisalla ei ole paljoakaan, mutta toisinaan hänen luokkatoverinsa Janey vaikuttaa jonkinlaiselta ystävältä. Lisan ”nörttimäisyys” vaikeuttaa ystävien hankkimista ja joskus yksinäisyys on ajanut hänet epätoivoiseen teeskentelyyn, esimerkiksi 7. kauden jaksossa ”Lisan uusi minä” hän esitti lomapaikassa Bartin kaltaista ”coolia” lasta ja 23. kauden jaksossa ”Lisa ja Gaga” hän yritti tehdä itsestään suositumman kehumalla itseään anonyymissä blogissa. Lisalla on toisinaan masennuskausia, jotka johtuvat joko yksinäisyydestä, ulkopuolisuuden tunteesta, suorituspaineista tai yleisestä maailmantuskasta.
Simpsonien alkutunnuksessa Lisa alkaa soittaa improvisoitua saksofonisooloa kesken koulun orkesterin harjoitusten, jolloin musiikinopettaja Largo komentaa hänet ulos luokasta. Lisan soittama melodia vaihtelee jaksosta toiseen.
Lisan kyvyt ja saavutukset
Lisan älykkyysosamäärän on sanottu olevan 159 ja hän on Mensan jäsen. Hän osaa puhua englannin lisäksi ruotsia, ranskaa, italiaa, saksaa, kiinaa ja kornia. Lisäksi hänen on vihjattu ymmärtävän espanjaa sekä albaniaa. Lisa on soittanut saksofonin ohella kitaraa 4. kauden jaksossa ”Lisan hampaat” ja 17. kauden jaksossa ”Miljoonan taalan Abe” sekä joskus pianoa.
Lisa on osallistunut moniin kykyjenetsintäkisoihin ja on voittanut esimerkiksi Tähdentekijä-kisan ja Little Miss Springfieldin perintöprinsessan tittelin (4. kauden jaksossa ”Kauneuskilpailut”). Hän oli vähällä voittaa myös tavauskisan 14. kauden jaksossa ”Tavausmestari”, mutta tavasi väärin finaalissa. Lisäksi hän on päässyt sanaristikkokisan finaaliin 20. kauden jaksossa ”Sikin sokin sanoissa”, mutta hänen vastustajanaan ollut Gil voitti huijaamalla. Lisa on saavuttanut mainetta tv-klovnina (19. kauden jaksossa ”Kaikki Lisasta”), dokumentaristina (19. kauden jaksossa ”Valkokankaan viisikko”) ja taikurina (22. kauden jaksossa ”Taikuutta ilmassa”). Hänellä oli oma sanomalehti 15. kauden jaksossa ”Merirosvolehti”. Lisan saavutuksiin kuuluu myös ikiliikkuja, jonka hän keksi 6. kauden jaksossa ”Pennin venyttäjä”, mutta Homer kielsi sen.
Vaikka Lisan heikoin aine koulussa on aina ollut liikunta, hän on osoittautunut varsin taitavaksi ainakin jääkiekkomaalivahtina (6. kauden jaksossa ”Lisan liukkaat”) ja voimistelijana (13. kauden jaksossa ”Pikku lukiolainen”). Hän on harrastanut myös steppaamista (11. kauden jaksossa ”Stepataan pois”) ja balettia (19. kauden jaksossa ”Passiivista pössyttelyä”), mutta näissä lajeissa hän ei menestynyt täysin rehellisin keinoin.
Lisa onnistui myös muun muassa paljastamaan korruptoituneen senaattorin jaksossa ”Totuus ja oikeus” ja Sideshow Bobin vaalihuijauksen 6. kauden jaksossa ”Kuolleet sielut”, sai springfieldiläiset puhdistamaan saastuneen järven The Simpsons Movie -elokuvassa ja voitti oikeustaistelun kreationismin opettamisesta kouluissa 17. kauden jaksossa ”Ei me olla apinoita”. Kun johtaja Burns onnistui melkein murtamaan Springfieldin ydinvoimalan työntekijöiden lakkotaistelun jaksossa ”Lisan hampaat”, Lisa innosti työläiset jatkamaan lakkoa laulamalla folk-tyylistä työväenlaulua. Sen sijaan Lisa epäonnistui yrityksissään lanseerata tyttöjä voimaannuttava puhuva nukke (5. kauden jaksossa ”Lisa Leijonamieli”) ja saada johtaja Burns siirtymään ympäristöystävälliseen teknologiaan (8. kauden jaksossa ”Vanha kettu”).
Rakkauselämä
Lisalla on ollut monia ihastuksia, ensimmäisenä Corey-niminen teini-idoli, jota hän ei tosin koskaan tavannut. Lisa on tuntenut ihastusta myös koulukiusaaja Nelson Muntziin, vaikka heidän luonteensa ovat täysin erilaiset. He seurustelivat lyhyesti 8. kauden jaksossa ”Lisa ja Nelson” ja myöhemmissä jaksoissa viitataan ajoittain siihen, että Lisalla ja Nelsonilla olisi edelleen jotain tunteita toisiaan kohtaan. Selvimmin tämä käy ilmi 29. tuotantokauden jaksossa "Itku pitkästä pilkasta", kun Nelson tuli toiseen poikaan ihastuneesta Lisasta näkyvästi mustasukkaiseksi ja Lisa harkitsi vakavasti ottavansa hänet takaisin. Bartin ystävä Milhouse Van Houten on rakastunut Lisaan, mutta ei yleensä saa tältä mitään vastakaikua. Välillä Lisa on lähinnä säälistä Milhousen kanssa, mutta närkästyy heti, jos joku vihjaa heidän seurustelevan. Lisa kuitenkin tuli heti mustasukkaiseksi nähdessään Milhousen toisen tytön kanssa 17. kauden jaksossa ”Italiaa aloittelijoille” ja 22. kauden jaksossa ”Saksikäsi-Homer”. Myös Ralph Wiggum oli rakastunut Lisaan 4. kauden jakossa ”Rakastan Lisaa”.
Lisan muita ihastuksia ja lyhytaikaisia poikaystäviä ovat olleet ympäristöaktivisti Jesse Grass (12. kauden jaksossa ”Puunhakkaaja”), maatilalla asunut Luke Stetson (14. kauden jaksossa ”Lännen mailla”), irlantilaissyntyinen Colin (The Simpsons Movie -elokuvassa), Nick (23. kauden jaksossa ”Myyttejä murskaamassa”), Lucas Bortner (25. kauden jaksossa ”Kilpa-ahmatti”) ja Brendan (29. kauden jaksossa ”Itku pitkästä pilkasta”).
Kuvitteellinen henkilöhistoria
Bartin mukaan Lisa on kaksi vuotta ja 38 päivää häntä nuorempi. 4. kauden jakson ”Lisan ensimmäinen sana” mukaan Lisan ensimmäinen sana oli "Bart". Lisan kahdeksanvuotispäiviä vietettiin 3. kauden jaksossa ”Mies vaaleanpunaisessa paidassa”. Simpsonien kuollut ensimmäinen kissa Lumipallo oli ilmeisesti Lisan henkilökohtainen lemmikki, koska siihen viitataan usein Lisan kissana.
Simpsonien tulevaisuusjaksojen mukaan Lisalla on edessään menestyksekäs ura, mutta pääosin onneton rakkauselämä. 11. kauden jakson ”Tulevaisuus” mukaan Lisasta tulisi aikuisena Yhdysvaltain presidentti Donald Trumpin jälkeen (”ensimmäinen heteroseksuaali nainen presidenttinä”). 6. kauden jakson ”Lisan häät” mukaan hän rakastuu opiskeluaikanaan Hugh Parkfield -nimiseen englantilaiseen, mutta heidän häänsä perutaan viime hetkellä. 23. kauden jakson ”Joulukortti tulevaisuudesta” mukaan Lisa on myöhemmin melko onnettomassa avioliitossa Milhousen kanssa ja heillä on yksi tytär. Samassa jaksossa vihjataan ohimennen, että aikuisella Lisalla olisi jossain vaiheessa ollut suhteita myös naisten kanssa.
Luettelo pikkuplaneetoista: 78001–79000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 78001:stä ja päättyen 79000:een. Kokonaisen luettelon löytää katsomalla Luettelo pikkuplaneetoista.
Lähteet
Zoznam planétok 78001-78250
Hasselt
Hasselt on kaupunki flaaminkielisessä osassa Belgiaa. Se on Limburgin provinssin pääkaupunki. Se sijaitsee Demerjoen varrella ja lähellä Albertin kanavaa. Kaupungin pinta-ala on 102,24 neliökilometriä ja väkiluku vuoden 2017 alussa 77 124.
Hasselt on perustettu jo 600-luvulla. Se on ollut vuosisatojen ajan hallintokeskus ja kauppakaupunki. Kun Kempenistä Hasseltin pohjoispuolelta alettiin 1900-luvun alussa kaivaa hiiltä, Hasseltin teollisuus alkoi kehittyä.
Kaupunki on tärkeä liikenneristeys. Kaupungin sisäinen julkinen liikenne oli vuosina 1997–2013 ilmaista. Tuona aikana bussien matkustajamäärät kasvoivat selvästi, vuonna 1997 matkustajia oli 1,5 miljoonaa ja vuonna 2006 4,6 miljoonaa. Käyttökustannuksetkin kasvoivat koko ajan, minkä takia kaupunginhallitus lakkautti ilmaisen liikenteen vuonna 2013. Kaupungin taloudellinen tilanne ei mahdollistanut liikenneyhtiö De Lijnin pyytämää suurempaa vuosittaista korvausta. Hasseltin kerrotaan olleen ensimmäinen kaupunki maailmassa, joka päätyi nollataksaan linja-autoliikenteessä.
Koalitiohallitus
Koalitiohallitus eli kokoomushallitus on hallitustyyppi, jonka muodostaa useampi kuin yksi puolue. Hallituskoalitio tarkoittaa tällaiseen hallitukseen kuuluvia puolueita ja niiden yhteistyötä. Koalitiohallitus muodostetaan yleensä siksi, että millään puolueella ei ole yksinään enemmistöä parlamentissa. Puhtaassa kaksipuoluejärjestelmässä ei yleensä tarvita koalitioita, vaan enemmistöasemassa oleva puolue voi muodostaa hallituksen yksinään.
Teen laatuluokitus
Teen laatuun vaikuttavat monet seikat. Korkealla vuorilla kasvanutta teetä pidetään usein parempana kuin matalalla kasvanutta, mutta se ei ole aina yksiselitteinen laatukriteeri. Lisäksi vaikuttavat muun muassa kasvupaikan maaperä, sadonkorjuuaika, teelehtien valmistusprosessin huolellisuus sekä teelehtien koko. Viimeksi mainittua varten on syntynyt laatuluokitus, joka koskee etupäässä mustaa teetä entisten Euroopan valtioiden siirtomaiden teetuotannossa. Sen ovat kehittäneet hollantilaiset ja englantilaiset.
Luokitustermit
thumb|290px|Mustan teen laatuluokittelua teekasvin lehtien mukaan thumb|290px|Eri kokoisia teelehtiä poimimisen jälkeen. Pienet lehdet ovat arvokkaimpia.
Tavallisimpia perinteisesti (ortodoksisesti) valmistetun mustan lehtiteen laatulyhenteitä:
Lyhenteitä käytetään mustan lehtiteen laatuluokissa, esimerkiksi:
Korkealuokkaisen lehtiteen laatunimikkeen yhteydessä voidaan mainita myös satokausi, jonka aikana teenlehdet on kerätty. Tämä voidaan kertoa esimerkiksi ilmaisuilla First flush (ensimmäinen sato, kevätkausi), Second flush (kesäsato) tai Autumn flush (syyssato).
Rikotun mustan (lehti)teen laatulyhennyksinä ovat muun muassa:
Raekooltaan pienimmät mustan teen osat (Fannings ja Dust etuliitteineen) voidaan tulkita ortodoksisen lehtiteen tuotannon jäännöseriksi tai CTC-menetelmän pienirakeiseksi jauhamaksi teeksi. Näitä käytetään muun muassa pussiteen tuotannossa. Lyhennyksiä ovat esimerkiksi:
Joskus teentuottajamaiden uutisissa näkyy mainintoja hyväksyttyjä tuotantostandardeja heikkolaatuisempien, teepensaan latvalehtiä vanhempien lehtien (refuse tea, hylkytee, hylätty tee) rikollisesta markkinointiyrityksistä ulkomaille teejuomien raaka-aineeksi.
CTC-menetelmä (Crush, Tear, and Curl) on erityisesti mustan teen massatuotannon teollinen valmistusmenetelmä. Parempilaatuisen teen ortodoksisen valmistuksen sijaan CTC:tä suositaan erityisesti halpoja teelaatuja prosessoidessa ja pussiteen tuotannossa. CTC-teetä on myydään myös irtoteenä, esimerkiksi Ceylonin teen kohdalla ja sen tunnistaa siitä, että tee on pientä ja rakeista. CTC-tee on aina rikottua tai raekooltaan pieneksi murskattua teetä, ja on yleensä laadultaan BOP:ta huonompaa. Tuotantomäärältään suuren CTC-teelle on teollisuuden lisäluokitteluja, jotka helpottavat teejauheiden kaupankäyntiä ja valintaa.
Kiinalaisen teen laatuluokitukset ovat monimutkaisempia. Congou (esimerkiksi Keemun Congou) tulee sanasta gongfu (kung fu), mikä tässä yhteydessä merkitsee teelehtien huolellista monivaiheista valmistusprosessia. Souchong merkitsee nykyisin täyteen mittaansa kasvaneita lehtiä.